Esperanto furoras en renkontiĝejo de Duolingo
#000000
Esperanto jam iĝis la 6-a plej aktiva lingvo en la nova sistemo de Duolingo por fizikaj renkontiĝoj de lernantoj. UEA helpas funkciigi la sistemon en Esperanto, kiu aldoniĝos al la jamaj du lingvoj, la angla kaj la hispana.
#000001
Jam pli ol 1,7 milionoj da homoj eklernis Esperanton per la retejo Duolingo, sed malmultaj el ili ekhavas kontakton kun veraj parolantoj de la lingvo. Nun UEA kunlaboros kun Duolingo por faciligi renkontiĝojn.
#000002
La kursoj de Duolingo okazas nur en la reto, sed antaŭ iom da tempo Duolingo lanĉis la sistemon de Duolingo-eventoj, kiu ebligas organizadon de komunaj renkontiĝoj por ekzerciĝi pri la lernata lingvo, ekzemple en kafejoj aŭ aliaj lokoj. Por organizi “eventon” oni devas esti oficiala gastiganto, aprobita de Duolingo.
#000003
Por la aprobo necesas plenigi formularon kaj poste esti intervjuita de la administrantoj de Duolingo. Ĝis nun la formularoj ekzistas nur en la angla kaj la hispana, kaj same la intervjuoj povas okazi nur en tiuj du lingvoj. Tamen Esperanto rapide iĝis la sesa plej aktiva lingvo en la sistemo de Duolingo-eventoj.
#000004
Estis kreitaj eventoj en Londono, Parizo, Madrido kaj en la urbo Santos en Brazilo. Iom post iom ili ekaperis ankaŭ en malpli grandaj lokoj, kaj se oni nun trafoliumas la liston de urboj ekzemple en Usono ĉe Duolingo-eventoj, en nemalmultaj urboj troveblas grupoj por lernantoj de Esperanto, sed ne de aliaj lingvoj.
#000005
– Estis klare, ke la Duolinganoj havas tre pozitivan bildon pri la Esperanto-movado kaj bonvenigas pli proksiman kunlaboron. Estis interkonsentite, ke UEA pretigos esperantlingvan version de la instrukcioj por aranĝi eventojn en la sistemo de Duolingo, kaj helpos ilin selekti kandidatojn por gastigi esperantajn eventojn, li diras.
#000008
Por konatiĝi kun la sistemo kaj eventuale helpi kandidatojn, kiuj jam nun volas registri pliajn Esperantajn grupojn ĉe Duolingo, Emílio Cid nun partoprenos kelkajn intervjuojn en la angla.
#000009
Baldaŭ tamen la intervjuoj povu okazi en Esperanto, kun partopreno de reprezentanto de UEA, li rakontas. UEA prizorgos ankaŭ tradukon de la aliĝaj formularoj al Esperanto.
#000010
Laŭ la plano, UEA poste helpos trovi evento-gastigantojn kiuj jam bone scipovas Esperanton, dum Duolingo helpos inviti progresintajn kursanojn al lokaj Esperanto-eventoj. La traduklaboro komenciĝis, kaj jam nun UEA serĉas volontulojn kiuj pretas aranĝi renkontiĝojn por lernantoj de Duolingo, rakontas Emílio Cid.
#000011
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000012
Esperantistoj vivtenas aktivulojn en Afriko
#000013
Baldaŭ dek jaroj da anglalingva blogado pri Esperanto
#000014
Aldonaj renkontiĝoj jam eblas ankaŭ pere de Meetup grupoj Esperanto.
#000015
Prave, sed meetup ne kontaktas Duolingo-lernantojn de Esperanto nek konsilas kiel plej bone organizi lingvan eventon. Krome Duolingo prestiĝigas eventojn kaj tiel helpos akiri fidon de novuloj, ĉar multaj lernantoj timas ekrenkonti esperantistojn en la vera vivo, sed se ili vidas, ke Duolingo organizas ĝin, ili pli fidas kaj pli emas iri.
#000016
Bone, vi anoncis. Sed cxu vi povas ion diri pri la reagoj? Esperantistoj kutimas informi pri anoncoj de kursoj, kiuj ne trovis kursanojn aux kiuj ne alvenis al iu fino.
Koran dankon por la komprenemo
#000019
Kompreneble! Unu duolingo-lernanto iĝis tre aktiva volontulo de nia asocio. Almenaŭ deko da duolingo-lernantoj esprimis intereson pri niaj prelegoj (kaj kontaktis la respondeculon pri nia anonco), kaj ekde tiam tri lernantoj fizike ĉeestis niajn renkontiĝojn.
#000020
Aliĝi al 400 aliaj abonantoj
#000030